ТЕСТ енергоспестяващи лампи (2011)\nНачало > Домакинство > Други > Тест > ТЕСТ енергоспестяващи лампи (2011)\nЦената на енергоспестяващата крушка може да бъде от 3 до 10 пъти по-висока от тази на обикновената, но с оглед на енергията която спестява и дългият и живот, всъщност излиза по-евтино. Интересно е, че на пазара се предлагат както доста скъпи модели с цени над 10 лева, така и все по-евтини екземпляри с цени дори под 5 лева. Резултатите от нашия тест показват, че действително скъпите модели имат по-добри характеристики, но пък и евтините модели със сигурност съкращават сметката ни за електрическа енергия. Например, ако подменим 10 обикновени лампи от 100W в жилището си с ниско бюджетни енергоспестяващи лампи от 20W и цена от 3 лева за брой, то ние ще инвестираме 30 лева за подмяната, но ще спестим около 90 лева от сметката за електроенергия само за една година при средно потребление от 2 часа на ден. С други думи инвестицията ще ни се изплати за по-малко от година. Ако направите същото с по скъпи лампи с цени над 10 лева, то инвестицията отново ще ви се възвърне, само че малко по-бавно.\nНо все пак цената не е единственият определящ фактор. Важно е помещението ви да е подходящо осветено, за да се чувствате комфортно и да не натоварвате ненужно зрението си. Затова трябва да съобразите поне още два параметъра – силата на светлината (осветеност) и нейния цвят (цветна температура).\nСилата на светлината се измерва в Лумени, а осветеността на дадена площ в Луксове. Един Лукс означава, че един квадратен метър е осветен от един Лумен светлина. На опаковките е по-вероятно да срещнете информация за силата на светлината в Лумени, затова трябва да съобразите този показател с площта на помещението, което ще осветявате. Важно е да знаете, че на местата за четене и работа е желателно да постигнете осветление от поне 500 Лукса. В коридора или тоалетната ще ви стигнат и 200 Лукса, а осветеността на двора може да бъде и под 100 Лукса.\nНе трябва да забравяте, че енергоспестяващите лампи достигат максималната си осветеност след средно около минута, така че ако се нуждаете от максимална осветеност, ще трябва да изчакате. Това ги прави не много удобни за тъмни помещения, като коридори и килери, където се нуждаем от осветеност за кратко време.\nПотребителите често не знаят, че енергоспестяващите лампи, които се предлагат в търговската мрежа, са с различен цвят на светлината. Има с топлобяла светлина, с неутрална, с бяла, с дневна и др. За да се ориентирате по означението на етикета, трябва да търсите означената цветна температура. Тя се отбелязва с четири цифрено число и буквата К (Келвини). Например, нормалната лампа с нажежаема жичка има цветна температура 2700-3000К. Повечето енергоспестяващи лампи имат на практика по-висока цветна температура, т.е. излъчват по-студена светлина. Ние препоръчваме в помещенията в които се пребивава по-дълго и се чете (хол, дневна, кабинет), да се поставят лампи с по-ниска цветна температура. За коридора, банята или стълбището може да изберете и модели с по-студена светлина (висока цветна температура), например между 4000-6500К.\nСветовна тенденция е, енергоспестяващите лампи постепенно да заменят напълно тези с нажежаема жичка заради по-голямата им ефективност. До края на 2012 година в Европейския съюз ще бъде напълно забранено пускането на пазара на лампи с нажежаема жичка. Съществуват както привърженици, така и противници на идеята. Някои проучвания дори определят енергоспестяващите лампи като опасни за здравето поради съдържание на живак. В същото време на пазара постепенно навлиза следващо поколение LED лампи, чиято енергийна ефективност е още по висока. Дали компактните флуоресцентни лампи ще се окажат само временно преходно технологично решение, само времето ще покаже.\nБезспорно единствените два по-скъпи модела в теста на Philips показват най-добри резултати. В същото време моделът на OPPLE постига много добри резултати при доста ниска цена.\n2. Тъй като с продължителната работа винаги осветеността на крушките спада доста и след много часове работа те започват да светят по-слабо, препоръчваме след всяко включване те работят поне 15 минути. Животът на лампата се съкращава от честото им пускане и спиране.\n3. Ако искате да използвате определена лампа на открито или в мокри помещения, търсете обозначение, че лампата е предназначена за потребление на открито или за среда с висока влажност. Така няма да останете разочарован, ако лампата ви изгаря прекалено често.\nИзпитването на осветеност се провежда в затворен обем матово – черен паралелепипед с минимални вътрешни размери 500Х500Х800 мм. Разстоянието между изпитвания обект и сензора за осветеност е 500 мм. Измерва се и се регистрира нивото на осветеността [Lx] за всяка секунда от процеса до неговото установяване.\nКонсумирана активна мощност\nИзпитването на консумирана активна мощност [W] се извършва едновременно с изпитването на осветеност. Моментните стойности на активната мощност [W] и тока [A], протичащ през лампата се измерват и регистрират на всяка секунда по време на изпитването.


Всичко за Windows Vista - въпроси и проблеми (част 2) - Страница 2 - Windows - kaldata.com - Форуми\nVista Manager ще ти свърши работа.\nДругата добра програмка е TweakVI\nПробвай и двете ,но си направи бекъп за да няма омазване на системата .\nЛошото само е че не я доставят с куриер. Иначе нема грижи ...\nИнсталирах си българския пакет от автоматичните ъпдейти на Vista ultimate x86.Качи се но нищо не става на български някой ако има подобен проблем да пише.Мерси предварително.\nЗададе ли от контрол панела използвания език да бъде български?\nда може да ги искараш, но мисля че трябва да си с Vista Ultimate\nИмам следният проблем при Windows Vista Ultimate\nСъздавам нова папка и когато се опитам да я преименувам ми дава следното съобщение The File or Folder Does not Exist.\nКогато се опитам да преместя някоя папка някъде пак не става не ми излиза никакво съобщение за грешка ,но папката не се премества.\nПроблемите се проявиха след като използвах TuneUp за оптимизиране на системата.Върнах backup-а от Rescue Center-a на програмата ,но проблемът остана дори и след рестарта на системата.Тогава забелязах,че немога да променя и имената на нов текстов документ ,рич текст документ,на нов WinRar на всичко на което се опитам да променя името ми даваше грешка.\nСетих се,че при Windows XP този проблем се оправя в Folder Options сложих отметка на Hide Extensions for Known file Types и проблема се оправи за всичко с изключение на проблема с папките.\nПотърсих из Googe.com някакво решение на проблема ,но видях инфо само за 64 битовите версий на Vista.Решението беше в един regedit файл но след използването му проблема не се реши\nЗатова искам да попитам дали някой е имал същият проблем с папките или за помоща ви за да го отстраня.Защото да правя формат за такава глупост не си заслужава .И това да отделя 2 часа за инсталване на програми и оптимизиране след това.\nЕдинственият user който имам е Администратор и User Control е изключен.\nОказа се ,че проблема идва не от TuneUp ,а от ъпдейта на оперативната система.\nЕто как стигнах до този извод...\nДокато чаках отговор на питането за проблема ми реших да направя нова инсталация .Преинсталирах оперативната система и започнах да инсталвам всичко едно по едно като следях от къде ще се изкочи проблема.Оказа се ,че след инсталирането на няколко хотфикса проблема се показа.Тогава пак отворих Kaldata за да видя дали някой не е написал нещо по темата.Нямаше нищо ново написано,но бях получил ЛС от electroline в което той ми обясни,че имал същият проблем и ми предагаше решение с regedit фаилче .Но за целта трябваше да му дам маила си.\nТогава ми хрумна да се разровя из мрежата по-обстойно и забелязах колко много хора са имали същият проблем.Прегледах поне 10 форума.Оказа се ,че грешката е известна още от бета теста на Vista.И каква ирония решение на проблема от Microsoft няма.И за да няма някой друг който като мене си блъска главата цял ден за тази глупост.\nПредлагам фаила с който се оправя този бъг.\nЕкстрактвате на десктопа и стартирате фаила ,потвърждавате с Yes и проблема е решен след като рестартирате системата!\nДругото решение на проблема е ...\nControl Panel / Offline Files / click Disable Offline Files и Рестарт след това!\nНо първият начин е определено по-лесен .\nРедактирано 23 ноември 2007 от wowgeleto (преглед на промените)\nСлед инсталиране на Windows Vista се появи този проблем\nРедактирано 27 ноември 2007 от irinah (преглед на промените)\nОтвори Start >> Control Panel >>Folder Options :Избираш горе графата >> View >> натисни бутона >> Restore Defaults.\nСлед това отвори пак Computer и вече ще виждаш горе Tool bar за да си конфигурираш менюто.\nИзбери секцията View за да подредиш всичко както пожелаеш ти.\nБлагодаря.Но и така както го описа не помогна.Но все пак го оправих след като преинсталирах Вистата.Сигурно ще ви е интересно да разберете как стана. Първия път инсталирах Виста като и дадох да боотне от CD-то и се появи този проблем.Но втория път я инсталирах върху Windows XP и тогава всичко си дойде на мястото.Ей така за спорта повторих и двете инсталации,но резултата беше същия\nТази Vista да не си я свалял от някой торент сайт ?\nИмам още 4 Висти,и на трите се получава този проблем,само на тази всичко си е о'кей,но за сметка на това постоянно ми прекъсва нета като влезна в Skype\nИ аз имам няколко торента свалени от този тракер и какво ли не съм изпробвал и се спрях на една оптимизирана версия .\nЛинка за нея ще ти го дам на лично обаче, за да не ми се карат тука шефовете.\nИмам няколко въпроса относно windows vista. Ситуацията е следната:\nИмам закупено XP Professional. Трябва ли да доплатя за Vista или ми се полага ъпгрейд. Примерно Ultimate SP1.\nСъщо така нямам DVD. Намерих това - Windows Vista Alternate Media. Дали и то се плаща допълнително?\nВобще при липса на DVD и намерения да си купувам има ли спасение за мен?\nНоутбука ми върви с Windows Vista Home Premium само че не ми дадоха инсталационно CD. На ноутбука отдолу пише серийния номер на уиндоуса. Ако се наложи да преинсталирам каква е процедурата? До магазина ли трябва да търча или мога да си дръпна от нета някоя пиратска Vista и да инсталирам със серийния номер, на стикера под ноутбука ми?\nАко пиратската е Home ше стане. Но ако е друга ме съмнява, защото аз имам закупено XP Pro, но на XP Home, XP Pro SP2 номера не става.\nРедактирано 29 ноември 2007 от MDMA (преглед на промените)\nПо добре си направи един имидж на виста, със Acronis.True.Image.Home.v10.0.4871, после си свиркай....\nНеможе серйните номера да са съвместими от една оперативна система за друга.Затова отиди там от където си закупил въпросният лаптоп и си поискай диска.Но може да се окаже,че няма такъв ,а да имаш Recovery партишън и оперативната система да се инсталира от там.\nЗатова послушай Tihichko и направи image на всички партишъни на харда ,особено на този който е за recovery.\nИ след това прави каквото пожелаеш и тествай както знаеш.\nРедактирано 1 декември 2007 от wowgeleto (преглед на промените)\nTrax , мисля че са задължени да ти дадат диск с ОС било то инсталационна или рековери диск, затова отиди и попитай в магазина...\nТези от Майкрософт се бъзикат. Напоследък Вистата ми е ужасна - стартираш Флашгет, програмата не тръгва. Показва ми само, че Уиндоус открил проблем и търсел решение. И де да беше само това. Същото нещо става и със софтуера към ноутбука ми, WIndows Live, преинсталацията на VC++ 2008 Express и какво ли още не. Registry Mechanic също спря да работи. При всяко стартиране на iTunes или майкрософтския офис се стартира инсталация, следва конфигуриране и след 5-10 минути вече можеш да ползваш програмата. Реших да ги питам какво става и отидох на сайта на центъра по поддръжката. Искаше ми идентификационния номер на Вистата. Въведох го и ми показа, че е грешен. Whattttaaaaaaaaaaaa fuuuuuuu..... Вистата ми е genuine, върви си с компа ми. Пак проверих да не съм сбъркал идентификационния номер, но всичко е точно. А, забравих да спомена, че в другия акаунт при всяко логване ми показва грешка относно .NET платформата. Имам всички ъпдейти, които са били пускани от Майкрософт:\nпубликувано 2 декември 2007 (редактирано)\nАз също съм Vista потребител и проблеми нямам, а товйте проблеми си имат решения.\nПроблема с Flashget идва от там ,че си инсталирал програмата на системният дял.Още при инсталацията на Flashget това е споменато изрично да не се прави.\nДругият проблем който имаш с iTune и това ,че се стартира Microsoft Office идва от това ,че някоя програма която си инсталирал с Windows Installer не е завършена.Има решение и на този проблем.Свали си Windows Installer CleanUp Utility и поправи нещата.\nСофтуера на нотбука ти ,вече там се сърди на тези който са го направили и те да си оправят проблема с нова версия.\nА по въпроса за Windows Life той си прави проблеми и при XP. Но можеш да споделиш какъв ти е проблема за да го фиксираме.\nРедактирано 2 декември 2007 от wowgeleto (преглед на промените)\nWindows Installer CleanUp Utility наистина помогна. Инсталирах FlashGet на другия дял, но:\nПри стартиране на Windows Live единственото нещо, което се появява е горното прозорче само дето вместо FlashGet пише Windows Live. Софтуера към ноутбука ми си бачкаше ектсра до преди две седмици. Нищо не съм барал, но почна да се скапва по същия начин като Windows Live и FlashGet.\nЛаптопа ти да не е Vaio? Sony инсталират Vista на скрит дял, и наистина трчбва да си направиш image или recovery disk.\nAcer Aspire 5570Z. И при мен има някакъв скрит диск, но Виста си е инсталирана на C:\nВ началото ушким направих някакъв recovery disk - май глътна две DVD-та. Не съм пробвал дали ще сработи, а не ми се и иска да пробвам.


RECENT 1 2 3 4 … 12 OLDER\nДатекс навършва 29 години!\nЧестит рожден ден на фирма Датекс ООД. Благодарим на всички наши клиенти и партньори за доверието и успешния бизнес!\n"True Leader" за поредна година\nДатекс ООД за поредна година бе отличен с наградата TRUE LEADERS на ICAP България, като една от най-стабилно развиващите се компании в България и лидер в своя сектор. За шеста поредна година инициативата “TRUE LEADERS” отличава компаниите, които покриват едновременно измерими и обективни критерии за 2017 - по официално публикувани данни. Това са: висока доходност, увеличение на персонала, кредитна стабилност и водеща позиция в сектора на дейност.\nИзнос на 2,000,000-ия касов апарат\nПокорихме още един връх във фискалните устройства като през ноември произведохме и изнесохме 2,000,000-ия касов апарат. Юбилейното устройство замина за N.T.SH. Enternet, Косово. Благодарим на всичките ни партньори и клиенти за оказаното доверие и подкрепа.\nСертификати по Н-18\nФирма Датекс ООД получи Свидетелство за съответствие на новата редакция на Наредба Н-18 за осем устройства - пет касови апарата и три фискални принтерa.


Новият български кабинет встъпи в длъжност и неговите първи действия се очакват с голям интерес. Най-впечатлителният факт около него несъмнено е подкрепата от националистическата партия Атака, която преди изборите едва ли би изразила готовността да се превърне в опора на кабинет с участието на партията на турското малцинство ДПС.\nЗа промяната на политическата сцена, състава на кабинета и основните въпроси, които е призован да реши GRReporter разговаря с журналиста Петър Волгин – автор на няколко книги, последната от които е със заглавие "Радикална еврейска енциклопедия".\nГ-н Волгин, преди време беше немислимо да съществува правителство с участието на ДПС и с поддръжката на Атака, но на практика се случи. Как го коментирате?\nБеше напълно нормално да се случи, защото нито една от политическите сили в момента няма интерес от провеждането на нови избори. Всяка от тях има интерес този парламент да продължи да действа. БСП и ДПС – за да сформират правителство, а Атака също има интерес да има кабинет, защото би искала да има тази трибуна, откъдето нейният лидер Волен Сидеров да разпространява своите послания и виждания за обществото. Това се прави много по-лесно, когато си в парламента, отколкото ако си извън него. В крайна сметка и ГЕРБ едва ли би имал интерес от нови избори, защото предстоящите разследвания, които ще се водят срещу висши длъжностни лица от партията ще влошат допълнително нейния имидж. Така че тя едва ли би могла да постигне по-добър резултат след два или три месеца.\nКак виждате бъдещето на ГЕРБ? След неуспеха си движението НДСВ се разпадна. Смятате ли, че ГЕРБ ще продължи да съществува или партията също е обречена?\nМисля, че сравнението с НДСВ е оправдано само донякъде, защото лидерите на двете партии – Симеон Сакскобургготски и Бойко Борисов са доста различни. Действително и двете партии се крепяха единствено на техните лични качества, но нека не забравяме, че това са много различни хора. Ако Симеон Сакскобургготски все пак беше човек на възраст, който не е в състояние да провежда една активна и дори агресивна дейност, то Бойко Борисов е тъкмо обратното. Мисля, че той ще се опита да се върне във властта с всички възможни начини. Той има спортната злоба, има амбицията да вземе реванш за това унизително положение, в което е поставен сега. Така че ще направи всичко възможно да се реабилитира, а това може да стане единствено чрез партията. Тоест неговата задача сега ще бъде да съхрани партията, да я опази от ударите, за да може след това тя отново да се върне на власт. Лично аз виждам една обективно съществуваща възможност за продължаващото съществуване и дори възраждане на ГЕРБ. Тя се състои в следното: поради липсата на други десни партии – отделен въпрос е доколко ГЕРБ е дясна партия, но тя се дефинира като такава и така присъства е европейското политическо пространство – шансът на Бойко Борисов и ГЕРБ е да изземе дясното пространство и да не позволи да се появи някой друг сериозен десен проект. Както знаем, в момента там всичко пребивава в едно насипно състояние. Имаме някакви жалки остатъци от СДС, неуспелият проект на Меглена Кунева и други подобни. Така че реалният шанс за ГЕРБ е да успее да се вкопае в това пространство достатъчно дълбоко. Ако направи това, партията ще може да оцелее и по-нататък.\nСмятате ли, че България навлиза в период на политическа стабилност? Ще оцелее ли за дълго този кабинет?\nЗависи преди всичко от кабинета, защото в крайна сметка той трябва да направи едно – единствено нещо – да промени философията, с която беше управлявана България през оследните четири години, а и в годините преди това. Тя беше абсолютно строга финансова стабилност, никакви или крайно малки бюджетни дефицити, изпълнение с точност едно към едно на всичко, което искат от нас европейските партньори и по-специално Германия. Разбира се, това изискваше страшно много несгоди от страна на населението и така се получи. Доходите и пенсиите бяха замразени, безработицата растеше. Това, което на английски се нарича austerity беше преведено и в България, както и в другите европейски държави и в крайна сметка доведе единствено до допълнително обедняване на населението.\nАко този кабинет продължи със същата политика, която провеждаше с особена активност предпоследният финансов министър Симеон Дянков, то тогава той е обречен.\nАко обаче това правителство все пак реши да провежда една по-различна политика, която да е съобразена с това, че хората са най-важни, а не някаква имагинерна и незнаеща всъщност какво означава финансова стабилност, тогава мисля, че този кабинет ще има шанса да спечели доверието ако не на цялото общество, то поне на една значителна част и може да има по-дълъг живот.\nОт направените досега изявления става ясно, че първите действия на кабинета ще бъдат увеличаването на надбавките за децата и отмяната на забраната за пушене на публични места. Как коментирате това? Не звучат ли много популистки тези действия?\nДа, но в крайна сметка е важно да бъдат повишени доходите на хората. Това на мен ми се струва крайно наложително в сравнение с тяхното замразяване през последните години. Аз също съм на мнение, че което и правителство да беше дошло на власт, то трябваше да погледне също към тези мерки, които съвсем не са достатъчни, разбира се. Аз съм абсолютно убеден, че трябва да се работи и за увеличаване на заплатите и пенсиите на хората, както и на майчинските. Всеки би казал: “Откъде пари? Държавата няма средства”. Това не е вярно. Държавата може да има достатъчно пари, стига да си събира вземанията по един категоричен начин. Стига да бъде ограничена контрабандата, да работят истински държавните органи по събирането на приходите, а не да са свърталища на корупция и на угаждане на олигарсите и бизнес интересите. Ако това бъде направено, аз съм абсолютно убеден, че ще има пари и за майките, и за пенсионерите, и за повишаването на доходите.\nЩо се отнася до тютюнопушенето, личното ми мнение, въпреки че съм непушач е, че тази тотална забрана, която беше въведена в заведенията е изключително глупава и неуместна. Мисля, че тя беше едно папагалско повторение на нещо, което някой е видял да се прави някъде – в САЩ или в някоя друга държава и е решил да го пренесе на българска почва, за да каже: “Вижте, и ние сме европейци и модерни хора”. Мисля, че не бива да се действа така и човек трябва да разсъждава, когато прилага една или друга мярка. Аз съм привърженик на това, че трябва да има заведения, където може да се пуши и други, където не може да се пуши. Това зависи от техните собственици. Съответно пушачите и непушачите ще посещават заведението, което искат. В България има достатъчно хора, които не пушат, така че ще има достатъчно доходи и за хората, в чиито заведения не се пуши.\nКакви са според Вас мерките, които правителството трябва да предприеме за подобряването на бизнес климата, за да постигне повишаването на доходите на хората в България?\nПреди всичко трябва да се направи така, че и хора, които не са свързани с приятелски, бизнес и всякакви други отношения с властта, да могат да работят и печелят. Всъщност основният проблем на България, и то не само по време на мандата на последното правителство на ГЕРБ е, че никой не може да прави сериозен бизнес, ако не е тясно свързан с управляващите елити. Тоест, докато продължи тази тенденция и тази наистина перверзна връзка между управляващи и бизнесмени, в България никога няма да можем да имаме нормална бизнес среда. Ще имаме само едно крайно корумпирано общество, в което бизмнесмените и политиците ще се намират в една крайно противоестествена връзка и това няма да ни доведе нито до по-добро правене на бизнес, нито до повече доходи за хората. Просто ще продължаваме да затъваме в корупция.\nКоя смятате, че е правилната политика в енергийния сектор, който е един от основните теми, обсъждани в българското публично пространство?\nЕнергетиката е тази сфера, в която са концентрирани страшно много интереси. А това е така, защото там има най-много пари. И неслучайно докладът на Световната банка и Европейската комисия акцентира върху това, че е крайно време да бъдат осуетени и прекратени зависимостите между държавни служители на всякакви нива и различни бизнесмени. Важи в пълна сила това, което казах преди малко, а именно за крайно ненормалната среда за правене на бизнес и в крайна сметка и за управлението на държавата. Защото се оказва, че голяма част от хората, които ръководят предприятия, свързани с енергетиката, пък и частни предприятия в същата сфера се занимават не с това да бъде предоставянето на една по-добра услуга на гражданите, ас това да ги експлоатират колкото е възможно повече в смисъл, че могат да им бъдат взети повече пари. Тук можем да споменем и ЕРП, и ВЕИ и всичко това, което съставя един действително тотален корупционен микс между държавни служители, частни компании, близки до властта, министри. Това трябва да бъде разбито, защото иначе България няма да просперира.\nВ новия кабинет участват много жени. Как коментирате този факт?\nЧестно казано, за мен това не е толкова важно дали ще бъдат жени или мъже. Важното е дали ще вършат работа. Аз по принцип съм противник на всичко, което се нарича политическа коректност и гласи, че трябва да издигаме на постове хора, само защото са цветнокожи, жени или гейове, каквато е тенденцията през последните години в САЩ и европейските държави.\nАз мисля, че критерият за издигането на един човек или не трябва да бъдат неговите способности. Същото важи при разграничението между млади и стари. Нямам нищо против министерският съвет да се състои само от жени, стига всяка една от тях да е безспорен специалист в своята област. Но да бъде издиган някой само защото е жена, има сини очи, или е хомосексуалист или ром, ми се струва крайно неправилно. Хората трябва да се издигат само на база на качествата си и без никакви предразсъдъци по отношение на техния пол, техните сексуални предпочитания или тяхната етническа принадлежност.\nОчаквате ли промяна в политиката на правителството по отношение на Македония? Как смятате, че ще се развият отношенията между двете държави,особено след отказа на предишното правителство да подкрепи Македония в опитите за членство в Европейския съюз?


Ето кога навлиза 5G мрежата в България | Новини от Novinite.EU\nНа юни 8, 2019 867\nНовата 5G мрежа за пренос на данни ще дойде най-късно в България от всички държави в Европейския съюз. Страната ни все още се бави с освобождаването на честотния спектър, необходим за технологията от ново поколение. От мобилните оператори алармираха в края на миналата година, че Министерството на транспорта и далекосъобщенията дори не е започнало консултации с доставчиците на телекомуникационни услуги за създаването на 5G мрежа. Разговорите между трите страни, имащи отношение към технологията, вече са стартирали. Решение обаче се чака най-рано през 2020 година.\nНовият стандарт вече е работи в няколко страни от ЕС. Очаква се до първата четвърт на следващата година близо 23 страни членки да предлагат мобилните услуги от ново поколение. В страната ни обаче се оказва, че има няколко сериозни пречки пред въвеждането на еволюцията в преноса на данни. На първо място 5G не може да ползва старите честоти\nБългария е сериозно изостанала, що се отнася до изграждането на клетки, предаващи честотите с ниски обхвати, които са най-подходящите за покритие на мрежите от пето поколение. Тестовете в Европа и по света показват, че честотите от 700 мHz са най-подходящи. В момента у нас сигналите се подават основно на 800 мHz. Същата честота използват военните, което създава проблеми. Това наложи цялата 4G мрежа да мине на 700 мHz, което е проблем за въвеждане на 5G.\nТук идва и ролята на държавата, която трябва да задейства всички свои механизми, като да разпредели необходимия честотен спектър между желаещите оператори и пренесе военните честоти към по-високия спектър и да съдейства възможно най-активно в изграждане на цялата нова инфраструктурата. Според Радослав Златков, технически директор на Vivacom, при сегашния режим за смяна на оборудването подготовката за масово пускане на 5G може да отнеме дори 2 години. Тук идва и вторият проблем, създаден от нуждата от повече съоръжения заради увеличаването на ползваните честоти и техния обхватен спектър. Проблемът според операторите и експертите по комуникации е, че към момента регулаторният режим за разрешителни за изграждане на базови станции е тежък и построяването на едно съоръжение отнема около една година и половина, което неминуемо ще забави развитието на новата технология в страната. И трите оператора в страната са единни в тази позиция.\nСпоред експертите голямата пречка, която може да забави всички процеси, се оказват редицата фалшиви новини, които се разпространяват по целия свят. Според десетки статии в мрежата близо 5000 птици са починали почти мигновено при пускането в експлоатация на първите 5G мрежи в Белгия и Холандия. Редица учени и лекари казват, че новите стандарти в преноса на данни ще имат дори по-слабо влияние върху природата и живите организми.\nТова е възможно точно заради по-ниските честоти на предаване, които те ще ползват. До момента нито една компания или страна по света не е обявила официално, че тестовете на 5G мрежите са дали каквито и да е било негативни резултати или влияния върху климата, флората или фауната.\nДруго предизвикателство пред страната ни ще остане изцяло в сферата на икономическия аспект. Близо 98% от устройствата, ползвани от българите, към момента няма да могат да поддържат 5G мрежа от ново поколение. Самият модул за приемане на сигнали работи на различна честота. Това значи, че тези устройства трябва да станат и достъпни на една разумна цена, така че потребителите да могат да си ги позволяват и да ги използват. Експерти смятат, че инвестицията на операторите ще бъде толкова голяма, че самите те ще са готови да продават смартфони, поддържащи 5G стандарт на цени, конкурентни на западноевропейските. На дневен ред стои и въпросът откъде ще внесат мобилните оператори в страната и необходимото им оборудване. Заради редицата скандали между САЩ и Китай, в които намесени бяха обвинения за шпионаж ,насочени към най-големия азиатски технологичен доставчик на клетки, страните от ЕС масово предпочитат финландската компания Nokia. Въпреки това цените на оборудването на Huawei са около 40% по-ниски, което пък прави китайците предпочита партньор за по-бедните държави по света.\nСтраната ни рискува да се окаже на опашката на Европа за пореден път, ако не успее да промени законодателството и процедурните срокове в частта, касаеща телекомуникациите и преноса на данни. Освен това за забавянето е предвидена и глоба от Европейската комисия. В Брюксел се обсъжда да бъде заложена крайна дата (около последното тримесечие на 2021 г.), до която всяка държава членка трябва да е предоставила възможност на гражданите си да се възползват от новата технология.\nЕкспертите по дигитални технологии обаче казват, че всеки ден забавяне, в който не стартира работа по изграждане и тестове на 5G мрежи в страната ни, може да се окаже много по-опасен. България е сред държавите, в които аутсорсингът и дигиталните професии се развиват с много бързи темпове. Репутацията на страната, известна в Западна Европа като “рая на бързия интернет”, може сериозно да пострада и забавяне на 5G технологията да доведе до отлив на чужди инвестиции.


Марио Манджукич демонстрира какво означава...\n17 Април 2021, 00:00 8384 0\n34-годишният нападател на Милан Марио Манджукич показа, че не всички футболисти са скъперници и не всички футболисти, без значение дали играят или не, очакват само момента, в който ще получат заплатите си.\nХърватският футболист пристигна при "росонерите" през януари тази година, но заради чести контузии е записал само четири мача за тима си.\nПрез месец март той не изигра нито един мач за Милан и това е причината да вземе едно рядко срещано решение. Хърватинът е решил, че след като не е играл и една секунда футбол, то по-добре да дари заплатата си за месеца в полза на някоя добра кауза! Новината съобщи лично президентът на клуба Паоло Скарони:\nМного преди топ 5 шампионатите в Европа да се откъснат далеч...\n"Това е страхотен жест. Той показва каква етика има Марио Манджучич, както и какъв професионалист е и колко уважава Милан. Клубът реши да подпомогне с парите "Фондация Милан". Тя ще използва средствата за проекти в полза на млади хора, които се нуждаят от образователна или икономическа подкрепа."\nВ дългата си кариера 34-годишният Марио Манджукич е играл за отборите на Волфсбург, Байерн Мюнхен, Атлетико Мадрид, Ювентус (най-дълго), Ал-Духаил, а сега и Милан. През 2018 година той достигна и до финала на Световното първенство по футбол с Хърватия!\nНападателят със сигурност е спечелил доста пари в кариерата си и вече е подсигурил бъдещето си, но такива дребни на пръв поглед постъпки, имат силата да "заразяват" и други спортисти, които също като него се радват на добро финансово "здраве".\nИталианският Милан вече е намерил заместник на Джанлуиджи Донарума\nАгентът на Джанлуиджи Донарума проведе преговори с Ювентус


Какво е финансовата търговия? – Hypo Alpe Adria Leasing\nФинансовата търговия придобива все по-голяма популярност и почти няма новинарска емисия, по която да не казват новини, свързани с тези пазари. Какво представлява и какви са особеностите на отделните видове? Какви инструменти има?\nОсновното предназначение на тези пазари е търговията на финансови инструменти на местно и национално ниво. В случая инвеститори и трейдъри извършват покупка и продажба на ценни книжа с цел извличане на печалби и ограничаване на рисковете. Трейдърите прогнозират различни сценарии на пазарите и купуват, когато цените са ниски и продават, когато активите поскъпнат. Това движение обикновено е продиктувано от търсенето и предлагането. Когато търсенето на дадени активи е високо, те поскъпват и съответно поевтиняват при липса на интерес към тях.\nФинансовата търговия не се различава особено от обичайната, но разликата е там, че в първия случай става дума за местни глобални обмени на икономически инструменти, активи и валути, акции, облигации и т.н. Подобни сделки са силно регулирани от Закона за пазарите на финансови инструменти, в който са регламентирани различни правила.\nПодобна дейност обикновено се извършва посредством посреднически онлайн платформи, обединяващи продавачи и купувачи. Това обаче е много общо понятие. Например съществуват различни видове продукти за покупко-продажба:\nОблигации – това са средства за набиране на финанси и представляват вид дълг. Облигациите са силно зависими от лихвените проценти, но са с фиксирана доходност и чрез тях купувате дълг;\nАкции – представляват вид ценни книжа, инвестициите в които могат да носят и променлива доходност, а покупката им дава определена собственост;\nИндекси – информират относно движенията на множество на брой акции и дават представа за промените в цените;\nФорекс – представлява търговия на валути и е най-популярният и съответно ликвиден пазар.\nКой може да участва на тях\nС търговска дейност могат да се занимават както физическите лица, така и юридическите. Инвестирайки в различните продукти, те се надяват да спечелят от покачването в цените на инструментите, които са закупили по-рано. С финансова търговия предимно се занимават централните и търговски банки, посредниците, еднолично инвеститорите и трейдърите. Най-активни участници обаче са централните и после търговските банки, които търгуват със световни пари. Те са основните купувачи на държавни облигации и други активи.


Вторият брой на списанието за сградни инсталации, оборудване и инструменти достига до вас в електронен формат с актуални иновации от сферата на сградната автоматизация. От темата на броя в едноименната рубрика ще научите повече за потенциала на NFC технологията в интелигентните домове и сгради и как чрез нея тези умни екосистеми могат да бъдат лесно и удобно управлявани.\nБроят разглежда и някои от водещите стратегии и мерки за превенция на легионела в ОВК системи и инсталации за БГВ, сред които е хидравличното балансиране.\nТемата в областта на осветлението е посветена на средствата за защита от пренапрежение при вътрешно LED осветление, изискванията за безопасност, основните съображения във връзка с дизайна, както и насоки за избор на предпазители.\nСтатията "Облачни системи за контрол на достъпа" в рубрика Сигурност ще насочи вниманието ви към предимствата на облак-базираните платформи за такива приложения и възможностите на смартфона като заместител на чиповете и картите за достъп.


Къде да купя Phen375 в Mongolia\nHome » Български » Къде да купя Phen375 в Mongolia\nАко сте имали проблем със загуба на тегло в миналото, или ако сте просто търсят нещо можете да бъдете сигурни, за да видите произтичат от, Phen375 е може би най-добре на пазара днес. Phen375 е най-ефективния и без риск опция на пазара за изгаряне на мазнини.\nPhen375 е комбинация от пет различни ензимни бустери, които могат да манипулират производството на някои химични в нашето физическо тяло. За разлика от първоначалния поколение фентермин хапче Phen375 е намерила разрешение от FDA.\nКъде да купя Phen375 в Монголия\nИдеалният начин да получите този одобрени от FDA Phentermine 37.5 е с онлайн покупка. Ако сте живи в Монголия и желание да получите Phen375 тогава трябва да проверите на официалния сайт phen375.com. Вашият поръчаните Phen375 ще бъдат изпратени директно до вашия адрес на Монголия бързо като приключите процедурата по закупуване. Тук е текущия Phen375 Ценова листа:\nPhen375 ценова листа (Монголия)\nКато действително подпомагания няколко души губят нежелан паунда и инча, като се има предвид, че 2009, кога то was пръв хвърлям, Phentemine 375 (Phen375) твърди, че е най-високата потенция правен мазнини горелка и апетит подтискащото лесно достъпни на пазара днес.\nЗа разлика от различни други елементи за намаляване за тегло, те не ги е страх да ви позволяват да разбере точно какво е в тази магия добавка защото съставките не са просто без риск за експлоатация, обаче ще също ви помогне да губят тегло успешно, бързо и лесно.\n1,3-Dimethypentylamine хидрохлорид: тази съставка помага на вашия метаболитен такса, така че тялото ви може да изчистите много повече мазнини депозити.\n1,3,7-Trimethylxanthine: този елемент подпомага физическото си тяло, получаване на допълнителна мощност от изгори мазнините. Този СПИН изгаряте мазнини докато получават невероятно подобрение на електроенергия.\nКапсаицин-1. 12: този компонент подобрява вашето тяло температура ниво, така че можете да горите много повече калории дневно без поставяне във всякакъв вид усилие--около 270 калории, за да бъдат точни.\nLongJack Tongkate Али: Това вещество помага на тялото да гори съхраняват мастна тъкан много по-лесно докато наистина помага да се отървете от намаляване на мускулна тъкан.\nL-Carnitine: Това вещество помага да предложи енергията си физическо тяло чрез съхраняват мазнини в кръвоносната система.\nАдреналинът Амин: Този компонент наистина помага да се подобри скоростта на метаболизма на тялото и fat мобилизация като помага за генериране на норепинефрин.\nМога да купя Phen375 в Mongolia?\nВие не трябва да се тревожи за Phen375 доставка до вашия адрес дължи на факта, че в момента Phen375 доставка е на разположение на всички регион или град в Mongolia:


Институтът по роботика с проект в помощ на иновативните училища | твоят Бизнес - списание за предприемчивите българи\nНачало » новини » Институтът по роботика с проект в помощ на иновативните училища\nИнститутът по Роботика към БАН съвместно с Технологичния институт на Източна Македония и Трaкия, Кавала, Гърция и Университета в Сплит, Хърватия приключва проектa ''Подобряване благосъстоянието на населението чрез иновативно образование, базирано на роботиката и информационните технологии'', финансиран по програмата на Европейския Съюз за стимулиране развитието на Дунавския регион (EUSDR, DSPF) и град Виена.\nОсновните цели са три: да се стимулира приложението на роботиката и новите технологии в масовото и специалното образование; да се създаде регионална мрежа от специалисти за партньорски инициативи и обмен на знания; и да се поставят основи за бъдещ стратегически проект, свързан с въвеждането на иновативни технологични решения за подобряване на цялостния образователен процес.\nВ рамките на проекта бяха разработени въпросници и проведени анкети в страните-участнички, имащи за цел проучване на нагласите на учители, родители и експерти към евентуалното въвеждане на нови роботизирани технологии в образователните институции. Резултатите от анкетите показват позитивни очаквания за ролята на хуманоидни и нехуманоидни роботи, виртуална и добавена реалност и други технологии за развитието на децата.\nДруг важен резултат е направения детайлен анализ на съществуващите технологии и тяхната приложимост по ключови критерии за четири възрастови групи ( 5-6 г.; 7-9 г.; 10-12 г.; 13-16 г.). Критериите включват: цена и надеждност; необходимост от допълнителни обучения за учителите; в каква степен подпомагат визуалната ориентация и мобилността; когнитивните умения; уменията за решаване на проблеми; кооперативната игра и социалните умения; емоционалната интелигентност; мотивацията за обучение и др.\nНа организираната по проекта заключителна работна среща, провела се от 25-и до 28-и ноември в Банско, участваха партньори от седем държави – България, Гърция, Хърватия, Великобритания, Франция, Черна Гора, Италия и Австрия, с представители от повече от петнадесет организации. На нея бяха обсъдени идеи за бъдещи стратегически проекти и възможни източници на финансиране. На срещата присъстваха още и представители на финансиращата организация, които отчетоха напредъка в работата по дейностите на проекта.\nПолучените резултати биха били полезни на експерти и учители от мрежата за иновативните училища в България, които ще могат да се ориентират по-лесно в избора на иновативни решения за подобряване на образователния процес.


Вятърните турбини с крила на сова, за по-тиха енергия | наука 2021\nБезшумни вятърни турбини като птици. Група математици от университета в Кеймбридж проектираха вятърни турбини, вдъхновени от крила на сова, система, която има две предимства: генерира повече енергия от традиционните вятърни турбини и прави това безшумно.\nРезултатите ще бъдат представени по-късно този месец на конференцията на Американския институт по аеронавтика и космонавтика в Далас. Ниското въздействие на шума би позволило инсталирането на вятърни електроцентрали и в близост до застроени площи.\nтвърде много шум. Едно от ограниченията на вятърните централи е шумът, който предотвратява разпространението им в близост до населените места. Турбините, задвижвани от вятъра, генерират електричество с нулеви емисии, но роторът, използван за преобразуване на кинетичната енергия на лопатките в електрическа енергия, има противопоказание за шум, което произвежда отрицателни ефекти върху земния и морския живот.\nЗаедно с проекта за турбини без остриета, решението на екипа в Кеймбридж, ръководено от математика Найджъл Пийк, може да помогне за решаването на проблема и да стимулира разпространението на една от най-чистите форми на енергия някога.\nТишината на бухала. Английската група отдавна изучава полета на бухала и структурата на крилата му. Совите всъщност са хищници, които експлоатират мълчанието си, за да изненадат плячка. Крилата имат сравнително малък отвор, но широк в сравнение с общото тегло: това означава, че в сравнение с други птици совите се нуждаят от по-малко усилия, за да се задържат във въздуха, с по-ниска честота на биене и по-малък шум. Типичният полет на плаваща сова се дава от тези много физически характеристики.\nОсвен това краищата на крилата на бухала имат четина, наподобяваща четина, способна да отклонява въздуха отвъд повърхността на крилото, да разчупва звуковите вълни и да прави полета още по-безшумен. „Това са уникални характеристики“, обяснява Пийк, който, вдъхновен от този принцип, проектира профил на крилото, натрупан от малки перки, които се движат над повърхността, възпроизвеждайки движението на четините на совата.\nПодвижните перки. Прототип на системата Кеймбридж беше тестван във вятърен тунел и резултатите разкриха, че най-доброто разположение на перките е на един милиметър един от друг. По този начин налягането, упражнявано върху крилата, се намалява десетократно в сравнение с традиционните вятърни турбини с последващо намаляване на звуковите вълни.\nСпоред Пийк, вятърните турбини, направени с такива профили на крилото, също обещават по-голяма енергийна ефективност, тъй като благодарение на перките, лопатките могат да се движат по-бързо и не трябва да бъдат спирани, за да намалят шума. Сега английската група работи по усъвършенстването на системата, за да стигне до производството на ножовете и да продължи тестовете.\nЯпония: вулкан спря земетресение\nИталианските фермери искат ГМ култури\nСексът на примитивите: голямата история на човешкото многообразие


Форум Пернати.ком • Виж темата - Яребици\nот qnakiev » Нед Яну 29, 2012 1:22 am\nЗдравейте днес като пътувах през едно поле видях ято яребици и силно ме впечатлиха ,така че сега ще търся да закупя 1 чифт !Ако може и да споделите как се гледат ,мътят ли сами в плен и изобщо всичко важно за отглеждането!Благодаря ви предварително!\nот Paulina » Нед Яну 29, 2012 2:01 am\nqnakiev написа: Здравейте днес като пътувах през едно поле видях ято яребици и силно ме впечатлиха ,така че сега ще търся да закупя 1 чифт !Ако може и да споделите как се гледат ,мътят ли сами в плен и изобщо всичко важно за отглеждането!Благодаря ви предварително!\nНе можеш да им пpедложиш това , което те имат в пpиpодата .....\nот КИРО » Нед Яну 29, 2012 2:49 am\nИмам два провала с тези птици.\nЕдиния - дадоха ми яйцата,както и уж тънкостите.\n10% излюпени,и после уж температури,храни и т.н,\nдо 15 дена добре,после от девет излюпени - едно не можах да удържа.\nТова от 90 яйца.\nПосле ми дадоха 15 излюпени - едва 3 успях да пораста до 6 месеца,ама\nи те не бяха нормални - едни изкълчени такива.\nИ на мен ми е интересно иначе за процеса за отглеждане.\nВерно че с природата не можем се борим,\nама нали все се мъчим да я излъжем.\nРегистриран на: Нед Дек 11, 2011 8:57 pm\nМестоположение: до Варна\nот TK3C-74 » Нед Яну 29, 2012 9:32 am\nотносно яребиците имам известен опит, но не препоръчвам тяхното отглеждане. остават си диви животни и при всяко влизане при тях настава една суматоха, бягане, хвърчене. не мътят сами, снасят яйцата където им падне. малките са много подвижни и трудно можеш да ги удържиш, излюпих 5 малки от които 1 с изкривени крака,гледах ги до 2 седмична възраст, но за съжаление станаха закуска на плъховете. миналата пролет белка влезе при родителите и извлече и двете птици.\nот qnakiev » Нед Яну 29, 2012 6:12 pm\nЗа мътенето не съм много съгласен, щом мой приятел накара японски пъдпъдък да мъти значи ще стане и с яребица!\nот ned_99 » Пон Яну 30, 2012 8:53 pm\nколеги,защо да не може да се отглеждат яребици.колкото са диви те,толкова са диви фазаните и кеклика,а последните два вида се отглеждат без проблем.мисля,че трябва да се слагат яйцата под някоя джинка и тя ще си ги излюпи, и изгледа без проблем.\nот qnakiev » Пон Яну 30, 2012 9:01 pm\nned_99 написа: колеги,защо да не може да се отглеждат яребици.колкото са диви те,толкова са диви фазаните и кеклика,а последните два вида се отглеждат без проблем.мисля,че трябва да се слагат яйцата под някоя джинка и тя ще си ги излюпи, и изгледа без проблем.\nИ аз съм на твоето мнение !\nот TK3C-74 » Пон Яну 30, 2012 9:51 pm\nе добре, ваша воля. аз ви казвам, че съм гледал 2 години една двойка и не се опитомиха. тази година ако насмогна с волиерите, може да заселя пак яребици да си разменяме опит.\nот qnakiev » Пон Яну 30, 2012 10:21 pm\nTK3C-74 написа: е добре, ваша воля. аз ви казвам, че съм гледал 2 години една двойка и не се опитомиха. тази година ако насмогна с волиерите, може да заселя пак яребици да си разменяме опит.\nОк ,наистина ще е хубаво да си разменяме опит !Сега ще видя от къде ще взема ,сигурно от ловно стопанското дружество!Ако някой може да ми каже как горе долу вървят цените?\nот TK3C-74 » Пон Яну 30, 2012 10:30 pm\nако познаваш някой ловец, го попитай дали разселват яребици и когато ги вземат ще ти дадат един чифт. цената е 10-15 лева за птица. вие там в сливен нямате ли стопанство за яребици или само кеклици има.\nот Paulina » Пон Яну 30, 2012 11:16 pm\n[quote="TK3C-74"]относно яребиците имам известен опит, но не препоръчвам тяхното отглеждане. остават си диви животни и при всяко влизане при тях настава една суматоха, бягане, хвърчене. не мътят сами, снасят яйцата където им падне. ....[quote]\nА кой им ги мъти в природата ?\nот КИРО » Пон Яну 30, 2012 11:35 pm\nФазаните ги люпят.\nИзвинявам се за тона,но ТКЗС-то е прав,\nотивам да ги храня и става луда какафония.\n"Чупят" си главите в клетките от бягане и скачане.\nВ природата не мога да ги видя - май и те мен.\nВсе пак има си ферми за яребици,поне в миналото ги имаше - скалната яребица.( кеклика )\nАко не се лъжа пак около СТ.Загора беше.\nИма и любители дето ги отглеждат - но нямам връзка с такива.\nПросто един инкубатор дето го поддържах,ми даде тогава материала (живите малки де)\nНо за да порастнат - 6 месеца отиват.А кога навлизат в нормална възраст за\nправене на поколение - нямам си на идея.


Жена стана шеф в Италианската футболна федерация - bTV Новините\nЖена стана шеф в Италианската футболна федерация\n42-годишната Вирджиния Филипи е новият генерален директор на Италианската футболна федерация. Завършила чуждестранна литература в Италия и политически науки в университета в Кеймбридж Филипи работи в продължение на дванайсет години в компанията "Проктър и Гембъл"\nПубликувано в 20:11 ч. 20.07.2006 г.\n42-годишната Вирджиния Филипи е новият генерален директор на Италианската футболна федерация. Завършила чуждестранна литература в Италия и политически науки в университета в Кеймбридж Филипи работи в продължение на дванайсет години в компанията "Проктър и Гембъл". По-късно става генерален директор на италианската телевизия и отговаря за маркетинговите въпроси.\nЗа първи път жена е начело на италианската футболна администрация. Изпълняващият длъжността президент на Италианската футболна федерация Гуидо Роси лично е препоръчал Вирджиния Филипи за поста.


„Парченца залез“ на Цветанка Убинова е поредната силна книга с дълбоки послания | PZdnes | Днес новината си ти\n2221 Изгледи декември 20, 2017 Няма коментари.\tПазарджик Stefka Vencheva\nВ стихосбирката на Цветанка Убинова „Парченца залез” тъгата и болката властват и в любовта. Но това я прави по-истинска, по-драматична и автентична. В „Крехък съд” поетесата изповядва:\nСъдината се счупи\nи ето – обич, нежност\nпопиха в небето.\nТам, където ги носех,\nА небето гласи се\nутре пак да вали…\nЛюбовта има сила и смисъл, когато връзката е и духовна.\nРадостните преживявания са съпроводени също с тревожност в „То бе невероятно”. Тъгата на поетесата е „свободна и крилата”. Сходни са настроенията в „И се чудя”. Любовта е „чумава” в „Защо?”, защото е страхлива и непълноценна, със страх е невъзможно да се изживее докрай любовта. В „Любовта” поетесата изповядва:\nдо кръв и до кост.\nнежността ни във злост.\nАко не се поддържа и освежава, любовта се уморява и постепенно изтлява, става рутина.\n„Преди да завали ме заболява” е рефренът в едноименното стихотворение. Нейната бяла птица в „Лети” прелетява „между болката и надеждата”. Непривлекателен е светът, в който битуваме и пребиваваме, и който сами създаваме. Не е толкова страшно, ако „ръцете ни стинат”, щом е „влажна следата” („Сняг”).\nДори когато лирическата героиня на поетесата е завладяна от природните красоти, се промъква тревогата не само в „Августовски акварел”:\nИзбра си облак, с който да отплува,\nзакичен с ментов дъх и копче синьо,\nкъдето гръмотевично се чува\nгласът на ураганите невинни.\nТази творба разкрива умението на Цветанка Убинова да рисува и извайва словесни природни картини. Това е характерна художествена особеност на тази поетеса. Тя успява да динамизира словото, картините се сменят и ни увличат („Етюд”). Ще покрепя твърдението с част от „Танц”:\nИзвайва вятър тънките тела\nна кленовете, в утрото запалени.\nТри пеперуди с трепкащи крила –\nза бал навярно – се обличат в алено.\nПод купола се рее слънчев прах,\nпроблясва и невидимо сияе.\nКристална тишина около тях –\nдокато те със въздуха играят.\nМелодия е сякаш тоя мек,\nгальовен танц… И несъбуден трепет.\nПод купола прозрачен – полък лек,\nнечуто ехо от небесен шепот.\nСтиховете са красиви, ефирни, леки, въздействащи. Битът се превръща в битие и в „Съботно кафе”. Във „Фотомомент” наблюдаваме същото умение, но тук откриваме и фолклорни мотиви, както и известна игривост.\nСамотата на лирическата героиня откриваме в едноименното четиристишие:\nСамотата ми е кръгла\nсочна ябълка зелена –\nсладостта ми залъгва,\nче не падам на колене.\nПоетесата се чувства уютно в самотата си. Тя не се страхува от самотата:\nБЕШЕ тихо, горчиво и влажно.\nБе си тръгнал внезапно дъждът.\nИ лъщеше самотно паважът\nна самотния кръстопът.\nСъщото послание откриваме и в четиристишието:\nЧовек живее в самота\nили във срам,\nче не намира сили\nда е сам.\nЛирическата героиня е самотна и в любовта („Кога отмина”). За невъзможната любов става дума в едноименното стихотворение:\nСигурно смутен и без сбогуване\nще си тръгнеш бързо след това.\nМоже мъничко да потъгуваме,\nвсеки сам, без гняв и без слова.\nЖивотът и сълзите в него са „смях и скръб” („На кръстопът”). С годините човек става все по-свободен от човешката суета, споделя поетесата в „Отдавна никой”. Това говори за зрелост. С времето страстта утихва и любовта се превръща в приятелство и съжителство:\nСТРАШНОТО е повече от сладкото\nв дажбата любов, за нас останала.\nВечното наместване във краткото,\nпосле посами си ближем раните.\nЩе побъбрим малко за децата си,\nза това как трудно ни върви,\nпосле… аз ще разплета косата си,\nсъвестта ми без да прокърви.\nСъщите настроения откриваме и във „Все така”. Тялото отпада, но жаждата на душата за любов не угасва („Нощта е кръгла”). В „Онази ябълка” поетесата използва аналогията между старата ябълка, у която все още трептят сокове и лирическата героиня. Скучно и безинтересно е ежедневието в „Равни”.\nЦветанка Убинова притежава и силна социална чувствителност. Това личи в стихотворения като „Чистачките на света”, което разкрива съдбата на хилядите български жени, принудени да работят при социални неудобства и унижения в чужбина, за да изкарват прехраната си. С това творбата е универсална. Със съчувствие и състрадание към чуждите болки се откроява „Добър ден”. С чувствителното си духовно сърце поетесата инстинктивно усеща нещастията на хората. Съдбата на кучето от едноименното стихотворение е адекватна на човешката съдба на унизените хора:\nНа връщане, навярно след\nнамерило заключена врата.\nНа прага спряло –\nпредано и кротко,\nотърсвайки от себе си мъгла.\nДори не проскимтяло,\nкогато стегнал се от студ\nНавярно само с лапа\nнастояло да влезе.\nИ разбрало, че го гонят.\nПоетесата издига в култ добротата не само в „Разговор с цвете”. Материалното е маловажно за лирическата героиня в „Калейдоскоп”.\nВ „Познах” поетесата разкрива собствената си биография и съдба:\nПознах в живото си\nи страх, и низост,\nи обич безпределна,\nИ щедра бях –\nс последната си риза\nмечтите си дарявах,\nа на дъжда –\nТова стихотворение разкрива пълноценния живот на лирическата героиня и същевременно е автохарактеристика на поетесата.\nЦветанка Убинова има предпочитание към класическата поетична форма, но макар и рядко, преминава и към свободния стих, но спазва формалните му правила. Понякога използва оксиморона, чрез който изразява и споделя противоположните полюсни чувства, настроения и преживявания, които са я завладели. Това прави поезията й по-многозвучна и полифонична. Ето едно четиристишие, което илюстрира тази художествена особеност на нейната поезия:\nпрез сълзи разцъфтява\nСред най-големите достойнства на стихосбирката на Цветанка Убинова „Парченца залез” е умело подбраното и обобщаващо заглавие, съответно на настроенията и преживяванията в стиховете. Сборникът е хомогенен и единен, не е еклектичен и тематично разхвърлян, многотемието му е чуждо. Парченцата са слепени със силно поетично лепило в едно цяло. А това е твърде важно за една поетична книга, защото я прави по-убедителна.\nЦветанка УБИНОВА, „Парченца залез”, стихове, „Белопринт”, 2017 година\nВ среднощна акция: Конфискуваха 30 000 къса цигари и 4 кг тютюн\nПолицията търси помощ: Издирва се 79-годишен от Огняново, в неизвестност от събота


Информация · Често задавани въпроси - iiamo Bulgaria\nИнформация · Често задавани въпроси\n• Магазин "БиоДарове" - гр. София, ул. "Екзарх Йосиф" 22\nДетски и бебешки магазини:\n• Магазин за бебешки стоки "Бебко" - гр. Варна, ул. "Генерал Цимерман" 27\n• Аптеки Ремедиум- гр. София, ул. "Денкоглу" 34 (Ремедиум 4) и гр. София, ул. "Гео Милев", бл. 34 (Ремедиум 7)\n1. Може да се използва, като самозатопляща се: Когато сте в движение е ценно, че бутилката iiamo go може да се използва, като самозатопляща се бутилка с капацитет от 180 мл. и имате възможност да затоплите мляко от стайна температура до 37°С само за 4 минути без употребата на електричество или необходимост от подготовка на нагревателната капсула нито преди, нито по време, нито след храненето. За тази цел се използва дъното с нагревателната камера.\nИ двете бутилки се предлагат с биберон iiamo flow от 100 % чист силикон с вградена вентилационна система против колики, която позволява на бутилката да регулира приема на въздух, т.е. образуването на вакуум в бутилката е предотвратено, намален е риска бебето да погълне въздух и да получи колики.\nПоради големия обем на нагревателната камера iiamo go има вместимост за не повече от 180 мл. или иначе големината на бутилката за хранене ще стане непрактична. Въпреки това, ако бебето ви се нуждае от приемане на по-голямо количество мляко от 180 мл., можете да добавите още мляко, след като бебето е приело част от млякото, като нагревателната капсула iiamo warm ще продължи да загрява млякото за около 20 минути след като е била активирана. Ако използвате бутилката iiamo go с добавка плоско дъно iiamo more, бутилката може да съдържа 380 мл.\nБутилката е проектирана така, че различни по големина ръце да могат лесно да я държат и контролират. Извитата горна част е създадена, за да осигури различни позиции при хранене и пиене, и да улесни и намали усилията при използването на бутилката, както за родителите, така и за децата.\nЗащо мога да закупя държача с протектора iiamo string само с биберон залъгалка iiamo peace 0-6 месеца?\nДържачът с протектора iiamo string е проектиран да бъде използван само с биберон залъгалка iiamo peace, поради това те са създадени един за друг и затова са сложени в един бонус пакет. Размерът на приложената биберон залъгалка iiamo peace е 0-6 месеца, тъй като повечето бебета ще се нуждаят от държача с проетктор iiamo string от първите си месеци. Въпреки това, когато бебето порасне просто купете биберон залъгалка iiamo peace 6+ месеца и закачете държача с протектор iiamo string на по-голямата биберона. Лесно е да се направи, благодарение на силиконовия адаптор на държача с протектор iiamo string.\nКакъв вид пластмаса е използван за производството на бутилка за хранене iiamo go?\niiamo go е изработена от пластмаса полипропилен (PP), която е считана за една от най-чистите и най-екологичните видове пластмаса. След пълното изгаряне, PP излъчва само емисии на въглероден диоксид (CO2) и вода. В допълнение, полипропиленът (PP) не съдържа Бисфенол А.\nповишен риск от сърдечно-съдови заболявания и нарушения\nканцерогенни (включително рак на гърдата и на простатата и рак на яйчниците)\nобщи хормонални смущения\nпонижено качество на спермата\nнамалява развитието на мозъка\nПовечето родители използват бутилката iiamo go, като самозатопляща се предимно, когато те са в движение (на разходка в парка, на плаж, на пазар или пътуват) и са далече от дома, където имат достъп до конвенционални източници за подгряване, и не искат да си причиняват стрес от това как ще нахранят бебето и къде ще затоплят млякото. Затова не се налага да използвате iiamo go 5-6 пъти на ден, като самозатопляща се бутилка, а само когато например ще се наслаждавате на кафе лате в кафене, което прави общата стойност на iiamo go незначителна. Ако сравните цената на нагревателя iiamo warm с вашето кафе, ползите от храненето на бебето с топла храна по същото време, по което се наслаждавате спокойно на кафе с приятелка, далеч надхвърлят разходите. По-малко планиране, повече приключения, повече забавления.\nНякои родители използват лесния метод за затопляне на млякото и късно през нощта.\nКогато бутилката iiamo go е оборудвана с нагревателна камера, вместимостта й е 180 мл., а когато се извади нагревателната камера и се постави плоско дъно iiamo more, обемът й достига до 380 мл.\nМоже да звучи странно, но топлината произхожда от реакцията между вода и сол - т.е. образуването на солена вода, или по-точно от топлинната рехидратация на изсушена сол. Тайната е, че солта наистина обича вода. И в този случай, ние сме изсушили солта в нагревателя iiamo warm до неестествено висок процент на сухо вещество, т.е. практически цялото количество вода е премахнато от солта. За да се изпари водата от солта се използва енергия за изпаряването и тази енергия се освобождава, когато водата се добавя към солта отново, след като се активира нагревателят.\nВажно е да се отбележи, че постигането на температура от приблизително 37°С за около 4 минути от смесване на сол и вода в iiamo warm капсулата е въз основа на предположението, че млякото има стайна температура, когато е напълнено в бутилката, и че бутилката iiamo go е напълнена със 170-180 мл. Ако млякото, което е изсипано в бутилката е по-студено или по-топло от стайна температура или бутилката не е напълнена изцяло резултатът може да се различава. Поради това, винаги проверявайте температурата на млякото преди хранене на Вашето бебе.\nЗа да се гарантира, че бутилката е плътно затворена с капачката, шишето iiamo go е проектирано да се затваря с две щраквания от двете страни върху широката страна на бутилката. За да се получи лесно отстраняване на капачката се препоръчва да дръпнете капачката в най-горната част от към тясната страна на бутилката, т.е. чрез издърпване на частта на капачката, която е от плътна пласмаса, а не прозрачна.\nKак да почиствам/дезинфекцирам iiamo peace и iiamo string?\nПродуктите на iiamo съдържат ли фталати?\nПродуктите на iiamo съдържат ли Бисфенол А (BPA)?\nПрепоръчваме нагревателят да не се сваля от бутилката за хранене iiamo go, докато не се охлади. След като се активира нагревателят може да достигне температура до 100°С. Не изваждайте капсулата, докато е активна/докато е в употреба.\nДа, капсулата съдържа по-малко от 100 мл. (47 мл. за да бъдем съвсем точни). Препоръчваме Ви да поставите нагревателя в нагревателната камера, както е описано по-горе или да носите оригиналната опаковка, за да се документира използването й. Обикновено питат за какво се използва и това е всичко. Въпреки това, от потребители на iiamo сме информирани, че някои летищни власти имат субективни правила и могат да сметнат за рискова капсулата или процеса на загряване за твърде загадъчен и в тези случаи те заемат позицията "по-добре безопасно, отколкото после да съжаляваме", така че iiamo не може да гарантира, че ще преминете през проверките за сигурност във всички случаи.


Porsche с ремарке постави рекорд на Ринга - Авто | Факти.БГ\n30 Ноември, 2017 15:00 3 107 3\nPorsche с ремарке постави рекорд на Ринга\nPanamera Turbo Sport Turismo, дърпаща натоварен на ремарке трактор Porsche Junior 108, завъртя обиколка на Северната дъга на "Нюрбургринг" за 12 мин. и 6 секунди. Видео от постижението публикува производителят на ремаркето Moetefindt.\nПо време на опита композицията, управлявана от пилота Патрик Саймън, е развивала скорости до 120 км/ч. Това може да не изглежда впечатляващо, но ремаркето Moetefindt тежи 980 кг, а тракторът Junior 108 - 880 кг, с което към теглото на самата Panamera от над 2 тона се добавят още 1 860 кг.\nPorsche Panamera Turbo Sport Turismo се оборудва с 4.0-литров V8 с мощност 550 к.с. и въртящ момент 770 Нм. Ускорението от 0 до 100 отнема 3.8 сек. (3.6 с пакета Sport Chrono), а максималната скорост е 304 км/ч.\n1 15:20 30.11.17\nЩо за глупави “рекорди”??? Да очакваме ли рекорд за комби пазарджишка регистрация натоварено с 235 щайги домати (включително и на покрива), и двама 130-килограмови селтаци на предните седалки?\n2 09:25 01.12.17\nКибик,а кучето къде го забрави?\n3 17:00 01.12.17\nСиганска каруца с краден бостан щеше да размаже това порше, ама не са ги допуснали властите да влезнат във ФРГ-то. Издънил ги коня не преминал импровизиран TÜV контрол? / бил с летни подкови/ 😉 Честна чавдарска 🙋♂


Насилникът може да изглежда като идеалният зет, син, внук - Клуб 50+\nНасилникът може да изглежда като идеалният зет, син, внук\nна Анна Уолф685200.0\nКак да разберем дали наша близка е жертва на домашно насилие\nТой е винаги грижовен, обича да подчертава как се грижи за съпругата и семейството си. За съжаление, домашните насилници не носят на челото си етикет, който да разкрива истинската им природа. А за близките остава само да гадят защо приятелката или дъщеря им се обажда все по-рядко.\nМакар че жертвите на насилие трудно споделят проблемите си, има признаци, които да ни подскажат, че имат нужда от помощ. Понякога е необходимо съвсем малко – да покажете, че ги разбирате, обичате и подкрепяте.\nВ традиционно патриархална страна като България често общественото мнение връзва ръцете на пострадалите.\nКогато една моя приятелка се развеждаше, наша по-възрастна колежка коментира – „Щом не те бие, значи нищо му няма. Те всички са един дол дренки."\nТези прокълнати формули\nобричат не само жените, но и техните деца на едно безнадеждно бъдеще.\n„Трай заради децата", „Какво ще кажат хората", „Парясница ли искаш да станеш". А не по-малко страшно е просто да игнорираш проблема, да затвориш очи и да се направиш, че не забелязваш нищо – все пак, той е идеалният зет, нали?\nСпоред статистика на неправителствени организации, всяка четвърта жена у нас е жертва на домашно насилие. Не зная дали да вярвам на тези ужасяващи данни. Истина е обаче, че ги срещам навсякъде, и често ми изглежда, че като затворници на самотен остров те пускат кодирани съобщения за помощ.\n„Мъжът ми е толкова внимателен с мен, а аз въобще не го заслужавам" – каза ми една акушерка от родилния дом. Спря ме на улицата, а аз бързах да се прибера при бебето – за пръв път го оставях под надзора на баща му. Репликата обаче ме закова на място.\nБеше все още хубава жена, с благородна и – надявам се – удовлетворяваща професия. В болницата ми направи впечатление на компетентна и затова се изненадах, като я видях извън работното ѝ място. Погледът ѝ сякаш правеше всичко възможно да не срещне моя, но в три изречения повтори може би пет пъти как не заслужава вниманието на мъжа си.\nВече си представях това внимание и ме обзе ужас. Не знаех какво да кажа. Все пак, аз почти не я познавам и нямам право да давам съвети. Набързо скалъпих история:\n„Имаш късмет, казах. А аз на какви съм попадала, налагаше ми се да потърся помощ в Анимус. Много компетентни психолози имат, а телефонът им се намира лесно навсякъде."\nШифрованият ни диалог приключи дотук.\nСъмнявам се, че той е донесъл някакви ползи, но – кой знае?\nАко имате съмнения, че идеалният ви зет не е толкова идеален, или че приятелката ви не е направила толкова сполучлив избор, колкото ви се е струвало преди сватбата, търсете признаците.\nНе е необходимо жертвите на насилие да носят тъмни очила и да разказват истории как са паднали по стълбите. Не по-малко страшен е психичният тормоз, а въпреки всичко той все още попада в категорията „щом не те бие...".\nАко вашата близка твърде често говори колко грижовен или великолепен е съпругът ѝ, може да е искрено влюбена. Ако обаче това обожание се случва на фона на изтъкване на собствените недостатъци, вече имате повод да се притеснявате. Реплики като „за нищо не ме бива", „виж колко съм смотана", и най-омразната ми – „аз съм боклук", означават, че е време сериозно да се замислите дали приятелката ви няма нужда от помощ.\nедна лъжа, повторена сто пъти, става истина,\nи това за съжаление важи и за жертвите на домашно насилие. Те стават внезапно разсеяни и неуверени. Дори в сфери, в които преди са се справяли с лекота, изведнъж може да започнат да изглеждат некомпетентни.\nТова е още един повод съпругът да настоява да прекъснат работа и така да загубят малкото останали им социални контракти, които не са под негов контрол.\nНасилниците действат като демоните от филмите на ужасите – първата им задача е да настроят жертвата против най-близките ѝ, против тези, които първи биха се притекли на помощ.\nАко дъщеря ви не се обажда през медения месец, това е чудесно. Ако обаче изведнъж спре да ви звъни дори месеци след сватбата, а чувате от приятелите ѝ, че и те я виждат рядко, може би е време да отидете изненадващо на гости и да проверите ситуацията на място.\nСтряска ли се неочаквано, когато чуе, че се отключва входната врата, или като звънне телефона? Избягва ли погледа ви? Тя, която преди бе чаровна кокетка, изглежда не се е ресала с дни, а гримовете ѝ хващат прах пред огледалото?\nВреме е за сериозен разговор очи в очи, но на безопасно място – на кафе, в парка, докато разхожда децата, някъде, където няма да чувства присъствието на насилника, надвесен над нея.\nРешението да напуснеш развилнелия се съпруг\nне се затруднява само от ужасните формули на криво разбрания патриархат. Сигурно сте чували за Стокхолмския синдром – жертви на отвличане например защитават ожесточено похитителите си в съда. Постепенно пострадалите започват да вярват на формулата, че за нищо не ги бива, и мисълта да започнат всичко наново, сами, с право ги ужасява. Възстановяването на самочувствието може да започне с малки крачки – добре премерени комплименти, подарък нова дреха или червило, дори молби за помощ.\n„Ти правиш толкова вкусен плодов кейк, може ли рецептата?" За повечето хора това може да е забележка, която ще отминат без да ѝ обърнат внимание, но подложените на тормоз имат отчаяната нужда да чуят, че в нещо ги бива.\nАко се смятате за добрия самарянин обаче, внимавайте. Едва ли ще получите благодарност за усилията си. Със сигурност ще бъдете заклеймена като зла вещица от насилника съпруг, и е много голяма вероятността да си спечелите прякора „феминистка" от много от своите познати. Това е лесно предвидимо, но не очаквайте благодарност и от жертвата. Със сигурност тя ще реагира със съмнение към комплиментите ви и може дори да ви обвини, че се опитвате да разрушите семейството ѝ. Затова\nизбягвайте грубата намеса\n– достатъчно е да покажете, че я обичате и сте готови да я подкрепите, каквото и решение да вземе. А до това решение тя трябва да стигне сама.\nЖертвите на насилие са, от една страна, нападани от обществото – лоши съпруги, които не носят кротко полагащия им се брачен хомот. От друга страна обаче, някои неправителствени организации, опитващи се да им помогнат, им отнемат инициативата и достойнството именно със самата дума „жертва".\nДа, пострадалите от насилие не носят вина. Те обаче носят отговорност, както всеки свободен човек.\nДа се примириш уж в името на децата е престъпление, не по-малко страшно от това, извършвано от насилника. Така издаваш сигурна присъда за децата си – израснали в атмосфера, в която могат да избират само между ролята на насилник или жертва, те естествено ще изберат един от тези два модела. Друг изход за тях просто няма.\nНима мнението на съседите, и дори роднините е по-важно от децата? За съжаление, за много майки е така. Защото нека не се лъжем –\nгрубата истина е, че понякога да си жертва е удобно бягство от отговорност\nВинаги има кой да виниш за бедите си, докато дълбоко в душата си се чувстваш толкова благородна, че се примиряваш с всичко това.\nУж в името на тези, които нараняваш най-много.\nКаквото и да казват, подлаганите на тормоз жени не са просто жертви на съдбата. В насилието участват поне две страни, и всяка от тях трябва да понесе своята отговорност – за да се счупи най-после омагьосаният кръг на криво разбраната патриархалност.\nНе само съпругите стават жертви на насилие.\nВъзрастните хора са още по-уязвими, но, уви, забравени\nОпитайте да пуснете в търсачката – насилие над възрастни хора. Не излиза нищо, нали? Това е, защото повечето организации в България насочват усилията си към жените, жертви на домашно насилие и трафик на хора. Остава забравена една рискова група, при която ситуацията е усложнена от допълнителни фактори. Става въпрос за възрастните хора. Тук в опасност са по равно както мъжете, така и жените.\nЗа разлика от пострадалите съпруги, старите хора много по-трудно могат да се надяват на ново начало, особено ако страдат от хронични заболявания и разчитат на насилника да полага необходимите грижи за тях. Симптомите на проблема им са същите, като при съпругите, макар че разрешението е по-трудно достижимо.\nСпектърът на престъпленията срещу възрастните хора е разнообразен – от физическо, емоционално и сексуално насилие до занемаряване и финансова експлоатация.\nВ тази сфера все пак има, макар и оскъдни, добри новини. Преди месец Българският червен кръст започна международен проект „Разчупване на табута", който е насочен към превенция на насилието над възрастните хора, живеещи в домашна среда. Остава обаче въпрос на бъдеще как и кога ще заработи инициативата, и доколко ефективни ще са усилията на специалистите.\nДотогава на възрастните хора, подложени на тормоз, остава да се надяват само на себе си. А защо не на всеки от нас?\nСъздадена на 11.08.2010 г.\nИзпратете на Вашите приятели линк към "Насилникът може да изглежда като идеалният зет, син, внук" по имейл\nПрепоръчвам тази публикация в Клуб 50+! Можете да видите "Насилникът може да изглежда като идеалният зет, син, внук" на:\nОт написаното излиза,че принципа на Нютон за действието и противодействието е насочен само срещу нещастните дами.А статистиките по целият свят Доказват,\nче прекрасните създания надживяват насилниците си средно с почти 10г.Нещо май не се вързва...\nЧесто жените, жертви на насилие, се самообвиняват и не признават, че има проблем. Някои вярват,че насилникът ще се оправи и търпят с години това положение. А психическия тормоз често е по-страшен от физическия,защото тотално смачква жертвата\nЗдравейте! Случайно попаднах тук и искрено се надявам, че ще получа отговор от вас. Статията е написана отлично и достатъчно изчерпателно, за да ми послужи като изходна точка. Не става въпрос за мен, а за сестра ми. Тя е женена от 20 години и пред погледа ми за това време пповедението и външния и вид значително се измениха. Нямам в предвид белезите на времето на които всички сме подвластни. Сестра ми беше жизнерадостна, пълна с енергия и чувство за хумор. Кипеше от желание за живот. Беше леко закръглена, но приятно, без наднормено тегло. След завършването си като студентка се омъжи за "перспективен" лекар, който в началото се показа като грижовен и отговорен. След сватбата заминаха да живеят на друго място и още тогава телефонните ни разговори се разредиха. След края на първата година забелязах че погледът и е леко помръкнал. Появиха се децата- 2. Гостувах и няколко пъти и през това време поведението на "зетя" също се беше променило. Стана властен, нетърпящ критика, беше уверен в собствените си доводи по време на разговор и се държеше с пренебрежение и надменност. Когато влизаше в стаята, разговорите ни замлъкваха, а той не показваше никаква съпричастност нито към сестра ми, нито към собствените си деца. Сестра ми започна да слабее, но реших че е от прекалените грижи около децата. Стана податлива на лоши настроения и честа меланхолия, причинени и от чувството за незначителност и безполезност. След време се преместиха в града. Вече 10 години живеят в добър апартамент. Децата порастнаха, а тя се изгуби съвсем. В смисъл на изгубване имам в предвид себе си като личност: страда от всички видове комплекси: че не се справя с работата си, че не се справя със семейството, с домакинската работа и децата си, че не е добра съпруга, че не може да върши нищо като хората, Че не изглежда добре. Тя отслабна прекалено много. В момента тежи 42 килограма и има чувството че е дебела. Погледът и съвсем помръкна и няма желание за нищо. Има чувството че живее като в сън и че всичко е безсмислено. Проблемът е в нея, да, че се замозалъгва вече 20 години с думите "поне не ме бие" или "поне не се напива" или още " има и по-лоши случаи от моя".Между нея и децата има разбирателство и хармония, но когато съпругът и е там цари отчуждение и хлад.Той не разговаря с никого и не се интересува от никого. За всичкото това време , когато съм им гостувала, не сме седнали да се храним заедно, не съм чула нито веднъж глъч и смях. Докато сестра ми след работа се занимава с домакинството и децата, той се затваря в спалнята и гледа филми и чете книги, или отива във фитнес залата да спортува. Той няма нито един приятел, никъде не ходи и с никого не се среща. Когато се прибира в къщи , сестра ми се разтреперва в буквалния смисъл на думата. Родителите ми в началото се самоуспокояваха с думите "той си гледа семейството и е работен", но вече и те не смеят да и се обадят, защото с него нито може да се контактува, нито може да се предприеме нещо. Сестра ми има вид на болен човек. Колкото и да я уверявам че има голям проблем, тя отрича или просто престава да говори по темата. Моля ви, моля ви, помогнете ми!!!! Не знам вече какво да правя.!!! Опитах много неща, но без резултат. Ако може да ми дадете някой телефонен номер за помощ, или адрес на добър психолог. Сърдкчно ви благодаря предварително!!!\nRayko Dimitrov написа:\nДревният мъдрец е казал, че "на сила не можеш да дадеш, на сила можеш само да вземеш". Очевидно се касае за сериозно психическо (надявам се да е само такова) насилие над сестра Ви и децата, но е редно да се каже, че въздействието, което може да окаже един външен за средата човек, та дори и близък роднина, е ограничено от социалните обстоятелства. Тези хора са семейство и като такова, основните лостове за въздействие се крият в ритмиката на техните отношения. Ние не знаем със сигурност какво е причинило тази житейска, меко казано, апатия, но предполагаме, че е дирижирана от съпруга. Следва да се приеме обаче, че "с нас се държат така, както позволим", т.е. насилието се възприема от сестра Ви въпреки, че за здрав човек то би било неприемливо. Силово не може да се направи нищо, а и от текста оставам с впечатлението, че това шокира повече Вас, отколкото се изживява като пикова емоция от самите насилени. Тук каквото и да кажем, все ще е недостатъчно, за да обхване всички възможни опции. Осъзнаването на това, което се случва, като проблем от страна на насилените, е първата стъпка към предприемане на някаква стратегия за неговото разрешаване. Успешността на тази стратегия зависи от много фактори, но е хубаво да се каже, че освен ако не се адресира сърцето на ПРИЧИНИТЕЛИТЕ на този проблем (факторите, които водят до първоначалната му поява), той пак ще се появи в една или друга степен и в една или друга форма. Д-р Илия Илиев, който е автор на редица материали в Клуб 50+, е един от най-добрите психиатри и психолози в България, ако поискате негов контакт, медията може и да Ви услужи. Но както ще Ви каже всеки специалист по психология, нищо не може да се направи за човек, който не иска да се лекува.\nБлагодаря ви за отговора, който за пореден път ме изненада с правилната преценка! Май шокираната съм повече аз. Във всеки случай прочетох и обсъдих горепоместеното със сестра си. Обсъдихме няколко възможни варианта, които биха били подходящи за тяхната ситуация. Искрено ви уверявам, че нямаше да стигнем до някакво РЕШЕНИЕ (с големи букви, защото до сега не съм успявала), ако не бяха статията и отговора ви. Искрено се надявам, тя да успее да се справи с проблема си!С Благодарност!\nМисля, че вече сте свършила голямо добро, като сте обсъдили темата със сестра си. От тук нататък можете да заемете позиция на изчакване, инициативата за следващите стъпки следва да дойде от сестра Ви, която е и заинтересованата от разрешаването на проблема страна. Вие ще помагате с каквото можете, но само, когато се поиска от Вас. Можете да сте сигурна, че обратната връзка от близък роднина играе ролята на шут по ***а и ще доведе до известни последствия. Някои от тях добри и за двете страни, някои от тях - не толкова. Какво пък! "На сила не можеш да дадеш, на сила можеш само да вземеш".\nМного съм щастлив, че съм бил от полза. Желая всичко най-хубаво и най-вече здраве!


Приложение за смартфон Форум акваристика за любители\nДата и час: 19 Яну 2019 03:55\nЗаглавие: Приложение за смартфон\nПубликувано на: 24 Май 2016 09:10\nЗдравейте. Реших да споделя с вас впечатленията си от едно приложение което имам от около години, или откакто имам аквариум.\nПриложението се казва Aquarium Note.\nВътре в него може да създадете неограничено количество аквариуми, като всеки е съпътстван от информация за техника и обем коята сте задали. За всеки един аквариум може да се въвежда информация кога е стартирам, кога са пуснати определени риби и растения и други подобни, като след това дава информация в дни. Примерно в моя аквариум пише че анциструса ми е от 318 дни вътре, гупите от 240 и т.н.\nЗа всеки аквариум може да се въвеждат избираеми параметри относно качеството на водата, който после се показват в графичен вид.\nКогато си купите някакъв препарат, примерно тор за растения, въвеждате името му и дозировката, и вече програмата смята за вас колко трябва да сложите спрямо литрите на аквариума който сте избрали. Има функция за напомняне, примерно смяна на вода или добавяне на тор, която след изпълнението се записва и да речем може да проверите кога последно сте посетили канистъра.\nСледи разходите покрай отделните аквариуми. Пази снимките на аквариумите в хронологичен вида за да може да следите развитието им.\nТа ако имате нужда от тетрадка в която да си записвате важни неща, да следите разни неща ви предлагам да го пробвате, на мен лично ми е много полезно а имам само един аквариум.\nЗаглавие: Re: Приложение за смартфон\nПубликувано на: 26 Май 2016 22:37\nТочно днес си мислех да си водя някакъв дневник за риби, кога съм отварял канистри, кога съм сифонирал някъде и т.н.\nМногоо полезно може да се окаже. По принцип аз използвам темите във форумите за да си водя дневник , но се ограничавах само до снимки на определени дати .\nПубликувано на: 26 Май 2016 22:39\nАз го свалих днес ама още го разучавам.\nПубликувано на: 26 Май 2016 23:04\nМалко сложно е направено , но има си и калкулатори и таймери и подсещаници - наистина добро след като се научи да го "кара" човек.\nЩе го кача на който трябва в нас да се сеща по-често да ми сменя водата (когато ме няма в нас)хахах\nПубликувано на: 06 Ное 2016 22:59\nРегистриран на: 20 Мар 2011 11:37\nОбщ обем литри на аквариумите ми: 700\nВиждам че темата е стара но искам да попитам за това приложение имали български език\nПубликувано на: 07 Ное 2016 07:34\nНяма български език, но редовно го обновяват та може в един момент и да има.\nПубликувано на: 22 Мар 2017 15:20\nРегистриран на: 09 Мар 2017 11:37\nОбщ обем литри на аквариумите ми: 220\nПредполагам е само за Android ? Че за iOS не го намирам.


Завръщането на геополитическия риск – Forbes България\nПазарите винаги намират за какво да се притесняват. Наглед глобалната икономика в момента не им дава особени поводи да го правят. Средният растеж гони 4%, свидетели сме на синхронизирана стопанска динамика по региони, на много места тенденцията за нарастване на неравенството е овладяна, всички „двигатели“ са включени равномерно, стагфлацията е избегната. Макар да остават различни икономически предизвикателства в средносрочен план, новият консенсус е за завръщането на геополитическия риск. За него вече можете да чуете от всички политици, икономисти, шефове на големи компании, анализатори. В момента обаче той звучи по-скоро като остатъчен въпрос, смътна неяснота и обща нарастваща несигурност, отколкото като добре осмислена дългосрочна опасност, която изисква дълбоко разбиране за новите времена на непредвидимост и риск.\nЗавръщането на геополитическия риск е резултат на поне двa съществени процеса. Първият е свързан с отмиране на либералния геополитически ред от края на Студената война с ясно отчетлив хегемон и структуриран около международни институции като ЕС, НАТО, МВФ, Световната банка и т.н. Неговата ясна структура, начин на функциониране и предвидимост са заменени от умножаване на субектите с претенция за водеща роля, рисковете и заплахите за сигурността, нарастващата взаимна зависимост, която внася елемент на непредвидимост и неуправляемост. Вторият процес е свързан с осезаемото изместване на глобалната икономическа тежест на изток и различните последствия от това. Например нарастващите претенции на Китай за промяна на глобалната институционална архитектура и опитите за създаване на регионални контрапункти в различни части на света – регионалното икономическо партньорство или руския евразийски икономически съюз. Частичното проблематизиране на ролята на САЩ в Индо-Тихоокеанския район пък за първи път от десетилетия създава условия за ревизиране на политическата среда и регионални отношения. От политическа гледна точка светът е в ускорен процес на предефиниране на отношения, параметри и структури с поне няколко важни субекта в ситуация на множество конкретни заплахи.\nТези по-общи процеси имат съвсем конкретни изяви, които създават реалното чувство на несигурност и риск, за които се говори все повече. Някои от тях са свързани с по-обща дестабилизация. Например нарастващо ревизионистична Русия вече постави под съмнение следвоенните презумпции за териториална неприкосновеност и ненамеса във вътрешните отношения на другите държави. Китай вече активно се подготвя да привлече към себе си страни, които досега са били близки до САЩ или са разчитали основно на Асоциацията на страните от Югоизточна Азия за своите стратегически икономически отношения. Иран пък се активизира в Близкия изток и се опитва да разцепи съществуващи структури и да увеличи своята притегателна сила. Като реакция на активността на Китай Индия също разгръща нова регионална стратегия. Япония формулира нов политически подход и активизира всички линии на своята дипломация. Всички тези процеси създават усещането за размествания на прекалено много нива, които са труднопредвидими в по-дългосрочен план.\nСъществен елемент на нарасналия риск произтича от липсата на добре работещи институции, които могат да канализират увеличаващите се различия, проблеми и конфликти. Това е особено видимо по отношение на ядрената програма на Северна Корея, напреженията в различните части на Азия и Близкия изток и дори при разрастващото се напрежение между Запада и Русия. Институционалната среда става все по-сложна, защото новите претенденти за влияние се опитват да създадат нови, контролирани от тях структури. Новият свят на несигурност и риск е тук. Неизбежната следваща икономическа криза единствено ще го направи по-сложен и опасен. Политическите елити нямат много време, в което да се подготвят за него.\nПерспектива за бизнеса\tЛичният автомобил – революция в режим на изчакване


Barurumm's Content - BulForum.com\nEverything posted by Barurumm\nBarurumm replied to Dread Lord's topic in Игри\nБез спойлери, моля\nАбе то си личи от самото начало, че няма шанс синия. Само експанда можеше да го направиш съвсем малко по-рано. Стратегически от самото начало просто го разцепи, нямаше никакъв шанс колкото и да беше грухал... Предпочиташ да играеш на контраатака? Качвайте още такива риплейчета\nБях забравил какви филми правят Blizzard... И това като го комбинираш с носталгийката, оле, оле... а мислех, че съм стар за тоя тип вдъхновявания\nНе може човек да не се дразни, след като знае, че някакъв селяк краде от парите на хората и се прави на шеф - аз няма да имам интернет, щото чичката решил, че кабелите нямали работа във входа?! Това е един пример само, има много подобни изцепки. Някаква непримиримост е движещата сила, а за печелене - нищо не се печели. Ама много задълбахме в лични истории - аз питах дали някой знае има ли опростена процедура - явно няма и пак народът е с пръст у г*зъ.\nМи то причината за конфликта е именно прибягването на подобни средства в миналото Лошото е, че обществото в блока също гледа намръщено на тях вече.\nЗначи помещението си е тяхно Тука е сапунен сериал в нашия блок - пълно е със селяци, от най-гнусните шопи-кореняци. Рода им произтича от едно бившо село до София (вече е вътрешен квартал, естествено), което навремето се е славило като местообитание на най-отвратителните хора в България. И един от тия кореняци има амбиции да е царя на селото и реже кабели за интернет, спира асансьори... пък тези, настанените в помещението се оказа, че са фирмата, в която работи щерка му. Това е само основната картинка спестявам Ви много събития и конфликти Преди имаше един огромен могъщ воевода в блока, който веднага щеше да се оправи със ситуацията, ама веч го няма, уви.\nС цел да не потретиш въпроса си, отговарям: (като най-тъп, след като попитах гугъл): http://www.hrani.bg/announcements/view/9 п.п. Като каза храна за космонавти - в аптеките се продават (поне преди се продаваха) едни страхотни витамини, или по-точно течна храна, която също се използва при космонавтиката - съдържа всички необходими за организма вещества. Продуктът се нарича Fresubin, и е невероятен за възстановяване на организима, или просто за засилване на имунната система. Може да се каже, че именно той преди време спаси живота на мой близък човек, препоръчвам го на всеки.\nИма ли прависти? Към кого трябва да се обърне домсъвета на един блок, ако наематели на помещение в блока не са си плащали наема от 6 месеца?\nАз обожавам коледата и настроението, което носи (даже и в България се усеща). Дори днес като чуя рекламата на Кока-кола с яката песничка и светещите камиончета ми минава тръпка по гърба... естествено, нали това ми е било най-хубавото време от детството. Сняг, пързаляне, няма даскало, няма болести, ИМА подаръци. От тази гледна точка подаръците са помогнали много за отношението ми към това зимно време - от дете се възпитава любов към празника, а след време се обръща внимание и на религиозното(евентуално), но вече с доброто отношение към празника. Коледа е религиозен празник, нали? Сигурно има смирени люде, които смирено се молят до заскрежения прозорец със свещ в ръка, но повечето българи плющят вино, ракия, прасета, кисело зеле, боб и т.н., и т.н. Ми как да не го заобичат празника За малките - подаръци, за по-големите почивка и дори 13-та заплата Ще го обичат празника и ушите ще им пукат... Фактът, че се възмути толкова много от крехката ми забелжка означава, че имаш идеалистична представа за празника - както и много други хора, но причината за това са по-скоро традициите и спомените от миналото, което са приятни Изаради подаръците, които си получавал Лично мнение, разбира се. http://www.vbox7.com/play:c9130d7d


Царството небесно прилича на човек, посеял добро семе на нивата си…\nThere is no translation of this article\nНе сме ли изпадали в такава съблазън – в грижата си за автентичността и „кристалната чистота” на Църквата в очите на света да проведем своеобразна чистка и да изхвърлим зад борда на Свети Петровата ладия всички, които смятаме за незрели, недорасли, за вредни за вярата в Исус Христос? Много организации заради авторитета и доверието на обществото изхвърлят зад борда онези, които са непригодни. Защото не могат да им простят. Защото не виждат възможност за обръщане, не виждат друга възможност за избавяне от греха, освен да го ликвидират заедно с грешника.\nВ такава съблазън попаднали и слугите от днешния откъс от Евангелието според свети Матей (13, 24-30). Разказаната днес от Исус притча за човека, който посял добро семе на нивата си, представя образа на Царството Божие на земята, а също и образа на Църквата. Плевелите посред пшеницата не влизали в плановете на собственика на нивата. Те се появили в резултат от действията на врага – на сатаната. Въпреки това стопанинът не се съгласил слугите му да ги оплевят: „за да не би, като скубите плевелите, да изскубите заедно с тях и житото”, казал той, за да не пострада дори един клас пшеница. Най-добре е да се отделят плевелите от пшеницата по време на жътвата...\nТози образ от днешното Евангелие е много красноречив. Пшеницата и плевелите (доброто и злото) съществуват редом. Това съществуване на доброто и злото виждаме както в света, така и в общността на Църквата, така и в живота на всеки човек. Въпреки това не можем да кажем, че това е нормална ситуация, която трябва да одобряваме. В бъдеще ще бъде спасено само доброто. Стопанинът от Исусовата притча не се съгласил на преждевременното отделяне на плевелите, опасявайки се да не би да се унищожи дори и най-малкото стъбълце пшеница.\nПоведението на слугите, желанието им да изскубят плевелите в грижата им за пшеницата е съвсем естествено. Поведението на стопанина от днешната притча е това, което ни удивлява. Кой земеделец спокойно ще гледа как мълниеносно се разпространяват плевелите и постепенно задушават пшеницата?! Този контраст с реалността Исус ни представя вероятно за да ни покаже радикално излизащите от рамките на човешкото въображение действия на Бог по отношение на човека.\nБог не остава безразличен към злото и греха. Но Той не иска смъртта на грешника. Той милее за праведните, но също и за неправедните, стремейки се всички да отведе до пълнотата на човешкото. Бог не иска да спаси някои хора за сметка на други. Но Той не може да помогне на човека без неговото съгласие и участие. Затова всеки ден ни дава шанс за обръщане. Дълготърпеливостта на Бог по отношение на обременените с грехове хора не е признак на Божията слабост и безпомощност, напротив – тя е израз на Божията сила и мъдрост!\nИзвиканата чрез образа на жътвата алюзия на съдния ден е много ясна. Разделянето на доброто от злото ще се случи неизбежно. И ако Бог днес ни дава време да отхвърлим греховете, не трябва да го пропускаме. Ако Той ни го дава, навярно е именно заради това да направим поредната крачка към Него по пътя на обръщането.\nТози път не винаги се изразява само в отричане от греха. На определен етап от развитието на религиозния живот е нужно не просто да се пазим от извършване на грехове, но винаги да търсим в себе си любовта. Нужно е непрестанно да се питаме: „Какво още аз мога да направя, за да се прояви по-силно любовта ми към Бога?” Може би все още ще ни се даде време да проявим тази своя голяма любов...\nLast Updated on Monday, 08 August 2011 18:22


Lite :: „Вила Ямбол“ спечели най-много медали за България на престижен конкурс в Париж\nНачало Lite „Вила Ямбол“ спечели най-много медали за България на престижен конкурс в Париж\n„Вила Ямбол“ спечели най-много медали за България на престижен конкурс в Париж\nОт 17 наградени вина, избата прибра осем отличия, сред които две златни за червените в серията Kabile\nВинената серия Kabile на „Вила Ямбол“ спечели най-много медали за български вина от световния конкурс Vinalies Internationales, който се проведе в Париж в началото на месеца. Тази година в състезанието бяха изпратени 3340 проби от 45 държави. Конкурсът се провежда под патронажа на OIV (Международна организация по лозата и виното). Общо избата обра 8 отличия от 17 за български вина като абсолютен рекордьор е серията Kabile със седем медала. Двa са златни – за Kabile Сира 2017 и Kabile Мерло и Каберне Совиньон 2016.\nЛюбопитна подробност е, че марката е кръстена на античен древен град Кабиле, чийто разкопки се намират на няколко километра от винарната в знак на почит към богатото наследство и традиции на региона в правенето на вино. “Вдъхновени от културното наследство на траките и историята на тяхната богиня-майка Кибела, решихме да създадем вино, посветено на традицията и обичаите. Така се появи Kabile - едно хилядолетно наследство, запечатано в бутилка“, допълниха от „Вила Ямбол“. Именно Кибела е изобразена на етикетите на винената серия.\n„Вила Ямбол“ печели и други шест сребърни отличия от Vinalies Internationales – пет от тях отново за вина в серията Kabile: за розето, за Мерло Резерва, за Каберне Совиньон Резерва, за Шардоне и за Мавруд и Каберне Совиньон. Другото сребърно отличие е за тероарното вино на „Вила Ямбол“ от микрорайон Болярово от Каберне Совиньон.\nЗа пет дни световни винени експерти се включиха в сляпата дегустация на пробите. Те са разделени в групи от 5 до 7 души, като по регламент двама от членовете на всяка комисия трябва да са французи. След сляпа дегустация на всяка една проба председателят на комисията обобщава в реално време направените коментари и, ако е необходимо, се пристъпва към дискусия докато се оформи единно мнение за виното. Коментарите за награденото Kabile Сира включват: „оставяме се да бъдем съблазнени от изтънчените аромати на сладки подправки, с нотки на конфитюр от малини, вишна и виолетки. Вкусовите ни рецептори ликуват под въздействието на меките и гладки танини, нотките на черен шоколад и касис. За другото българско вино във златен медал Kabile Мерло и Каберне Совиньон 2016 журито посочва: „Това вино с цвят тъмна череша ни напомня разходките в гората в търсене на горски плодове. Следва завръщане в кухнята, където приготвяме фини конфитюри с аромати на ванилия и къкрещи червени плодове, чийто аромат се разлива в цялото помещение. Вкусът е също толкова богат и приятен“.\nОбщо българските вина с медали от Vinalies Internationales тази година са 17. С три отличия се прибра и избата в Съединение – New Bloom Winery. Две от тях са златни медали за розетата в марките Face to Face и PIXELS, актуална реколта 2018 г. Много рядко се случва чуждо розе да получи медал на конкурс във Франция, което поставя България в нова светлина като качествен производител на този тип вина.\nИндексите са на червено заради несигурното споразумение САЩ-Китай